CELEX: 32020D2033
Language: hu
Date: 2020-12-10 00:00:00
Title: A Tanács (KKBP) 2020/2033 határozata (2020. december 10.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 419/30
               
            
         A TANÁCS (KKBP) 2020/2033 HATÁROZATA
         (2020. december 10.)
         a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2010. december 20-án elfogadta a Kongói Demokratikus Köztársasággal (KDK) szembeni korlátozó intézkedésekről szóló 2010/788/KKBP határozatot (1).
                  
               
                     (2)
                  
                  
                     A KDK-ban a választási folyamat akadályozása és az emberi jogok ehhez kapcsolódó megsértése miatt a Tanács 2016. december 12-én elfogadta a (KKBP) 2016/2231 határozatot (2). A (KKBP) 2016/2231 határozattal módosította a 2010/788/KKBP határozatot és a 2010/788/KKBP határozat 3. cikkének (2) bekezdése alapján autonóm korlátozó intézkedéseket vezetett be.
                  
               
                     (3)
                  
                  
                     A 2010/788/KKBP határozat 3. cikkének (2) bekezdésében említett korlátozó intézkedések felülvizsgálata alapján az említett intézkedéseket 2021. december 12-ig meg kell újítani, és egy személyt törölni kell az említett határozat II. mellékletében szereplő jegyzékből.
                  
               
                     (4)
                  
                  
                     A 2010/788/KKBP határozat II. mellékletében jegyzékbe vett bizonyos személyek esetében módosítani kell az indokolásokat.
                  
               
                     (5)
                  
                  
                     A 2010/788/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2010/788/KKBP határozat a következőképpen módosul:
            
                        (1)
                     
                     
                        A 9. cikk (2) bekezdésének helyébe a következő szöveg lép:
                        
                           „(2)   A 3. cikk (2) bekezdésében említett intézkedéseket 2021. december 12-ig kell alkalmazni. Ha a Tanács úgy ítéli meg, hogy ezen intézkedések céljai nem teljesültek, az intézkedéseket meg kell újítani vagy – adott esetben – módosítani kell őket.”
                        
                     
                  
                        (2)
                     
                     
                        A 2010/788/KKBP határozat II. melléklete helyébe az e határozat mellékletében található szöveg lép.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. december 10-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2010/788/KKBP határozata (2010. december 20.) a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről (HL L 336., 2010.12.21., 30. o.).
         
            (2)  A Tanács (KKBP) 2016/2231 határozata (2016. december 12.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról (HL L 336. I, 2016.12.12., 7. o.).
      
      
         
            MELLÉKLET
            
               
                  
                     „II. MELLÉKLET
                     A 3. CIKK (2) BEKEZDÉSÉBEN EMLÍTETT SZEMÉLYZEK ÉS SZERVEZETEK JEGYZÉKE
                     A.   Személyek
                     
                                  
                              
                              
                                 Név
                              
                              
                                 Azonosító adatok
                              
                              
                                 A jegyzékbe vétel oka
                              
                              
                                 A jegyzékbe vétel dátuma
                              
                           
                                 1.
                              
                              
                                 Ilunga KAMPETE
                              
                              
                                 más néven: Gaston Hughes Ilunga Kampete; Hugues Raston Ilunga Kampete.
                                 Születési ideje: 1964.11.24.
                                 Születési helye: Lubumbashi, DRC
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-64-86-22311-29
                                 Lakcíme: 69, avenue Nyangwile, Kinsuka Mimosas, Kinshasa/Ngaliema, DRC
                                 Neme: férfi
                              
                              
                                 2020 áprilisáig a köztársasági gárda (Republican Guard, GR) parancsnoka volt, így Ilunga Kampetét felelősség terheli azért, mert 2016 szeptemberében Kinshasában bevetették a köztársasági gárda egységeit, amelyek aránytalan erőszak és erőszakos elnyomás alkalmazásában vettek részt.
                                 Felelős továbbá a köztársasági gárda tagjai által elkövetett elnyomásért és emberi jogi jogsértésekért, így például egy 2018 decemberében Lubumbashiban tartott ellenzéki gyűlés erőszakos feloszlatásáért.
                                 2020 júliusa óta is magas rangú katona: a Kongói Demokratikus Köztársaság fegyveres erői (FARDC) altábornagya és az Alsó-Kongó tartománybeli Kitonában található katonai támaszpont parancsnoka. E feladatai miatt felelősség terheli az FARDC által a közelmúltban elkövetett emberi jogi jogsértésekért.
                                 Következésképpen Ilunga Kampete olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                              
                              
                                 2016.12.12.
                              
                           
                                 2.
                              
                              
                                 Gabriel AMISI KUMBA
                              
                              
                                 más néven: Gabriel Amisi Nkumba
                                 „Tango Fort”; „Tango Four” Születési ideje: 1964.5.28.
                                 Születési helye: Malela, DRC
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-64-87-77512-30
                                 Lakcíme: 22, avenue Mbenseke, Ma Campagne, Kinshasa/Ngaliema, DRC
                                 Neme: férfi
                              
                              
                                 A Kongói Demokratikus Köztársaság fegyveres erői (FARDC) 1. védelmi körzetének korábbi parancsnoka; az FARDC erői 2016 szeptemberében Kinshasában aránytalan erőszak és erőszakos elnyomás alkalmazásában vettek részt.
                                 2018 és 2020 júliusa között az FARDC műveleti és hírszerzési helyettes vezérkari főnöke volt, 2020 júliusa óta pedig az FARDC főfelügyelőjeként lát el vezető tisztséget. Ezért felelős az FARDC által a közelmúltban elkövetett emberi jogi jogsértésekért.
                                 Következésképpen Gabriel Amisi Kumba olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                              
                              
                                 2016.12.12.
                              
                           
                                 3.
                              
                              
                                 Ferdinand ILUNGA LUYOYO
                              
                              
                                 Születési ideje: 1973.3.8.
                                 Születési helye: Lubumbashi, DRC
                                 Állampolgársága: kongói demokratikus köztársasági
                                 KDK útlevelének száma: OB0260335 (érvényes 2011.4.15.-től 2016.4.14.-ig)
                                 Lakcíme: 2, avenue des Orangers, Kinshasa/Gombe, DRC
                                 Neme: férfi
                              
                              
                                 2017-ig a kongói nemzeti rendőrség (Congolese National Police, PNC) Légion Nationale d’Intervention elnevezésű tömegoszlató egységének parancsnoka, majd 2019 decemberéig a PNC-n belül az intézmények és a magas rangú tisztviselők védelméért felelős egység parancsnoka volt, ezért Ferdinand Ilunga Luyoyót felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért, valamint a PNC által ezt követően elkövetett emberi jogi jogsértésekért.
                                 Következésképpen Ferdinand Ilunga Luyoyo olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Ferdinand Ilunga Luyoyo megtartotta vezérezredesi rangját és továbbra is aktívan részt vesz a KDK közéletében.
                              
                              
                                 2016.12.12.
                              
                           
                                 4.
                              
                              
                                 Célestin KANYAMA
                              
                              
                                 más néven: Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; „Esprit de mort”.
                                 Születési ideje: 1960.10.4.
                                 Születési helye: Kananga (DRC)
                                 Állampolgársága: kongói demokratikus köztársasági
                                 KDK útlevelének száma: OB0637580 (érvényes 2014.5.20.-tól 2019.5.19.-ig)
                                 Schengeni vízumának száma: 011518403, kiállítási dátuma: 2016.7.2.
                                 Lakcíme: 56, avenue Usika, Kinshasa/Gombe, DRC
                                 Neme: férfi
                              
                              
                                 A kongói nemzeti rendőrség (Congolese National Police, PNC) biztosaként Célestin Kanyamát felelősség terheli a 2016 szeptemberében Kinshasában alkalmazott aránytalan erőszakért és erőszakos elnyomásért.
                                 Célestin Kanyamát 2017 júliusában a nemzeti rendőrség kiképző iskoláinak főigazgatójává nevezték ki. A PNC vezető tisztviselőjeként betöltött szerepe miatt felelősség terheli a PNC által a közelmúltban elkövetett emberi jogi jogsértésekért. Ilyen eset volt például az, amikor rendőrtisztek 2018 októberében újságírókat félemlítettek meg és megfosztották őket szabadságuktól azt követően, hogy cikksorozat jelent meg a rendőrkadétok ellátmányának hűtlen kezeléséről és Célestin Kanyamanak az ezen eseményekben betöltött szerepéről.
                                 Következésképpen Célestin Kanyama olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                              
                              
                                 2016.12.12.
                              
                           
                                 5.
                              
                              
                                 John NUMBI
                              
                              
                                 más néven: John Numbi Banza Tambo; John Numbi Banza Ntambo; Tambo Numbi.
                                 Születési ideje: 1962.8.16.
                                 Születési helye: Jadotville-Likasi-Kolwezi (DRC)
                                 Állampolgársága: kongói demokratikus köztársasági
                                 Lakcíme: 5, avenue Oranger, Kinshasa/Gombe, DRC
                                 Neme: férfi
                              
                              
                                 John Numbi 2018 és 2020 júliusa között az FARDC főfelügyelője. E szerepe miatt felelősség terheli az FARDC által a közelmúltban elkövetett emberi jogi jogsértésekért, így például a 2019 júniusában és júliusában a közvetlen irányítása alatt álló FARDC-csapatok által illegálisan dolgozó bányászokkal szemben alkalmazott aránytalan erőszakért.
                                 Következésképpen John Numbi olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 John Numbi továbbra is befolyásos pozícióval rendelkezik az FARDC-ben, különösen Katangában, ahonnan az FARDC által elkövetett súlyos emberi jogi jogsértéseket jelentettek.
                              
                              
                                 2016.12.12.
                              
                           
                                 6.
                              
                              
                                 Evariste BOSHAB
                              
                              
                                 más néven: Evariste Boshab Mabub Ma Bileng
                                 Születési ideje: 1956.1.12.
                                 Születési helye: Tete Kalamba (DRC)
                                 Állampolgársága: kongói demokratikus köztársasági
                                 Diplomata-útlevél száma: DP0000003 (érvényes 2015.12.21.-től 2020.12.20.-ig)
                                 Schengeni vízuma 2017.1.5.-én lejárt
                                 Lakcíme: 3, avenue du Rail, Kinshasa/Gombe, DRC
                                 Neme: férfi
                              
                              
                                 Miniszterelnök-helyettesként, valamint biztonsági és belügyminiszterként 2014 decemberétől 2016 decemberéig hivatalosan Evariste Boshab felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, többek között a 2016 szeptembere és decembere közötti kinshasai tüntetésekre válaszul, aminek következtében a biztonsági szolgálatok nagyszámú polgári személy halálát vagy sérülését okozták.
                                 Következésképpen Evariste Boshab olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Evariste Boshab szintén szerepet játszott a Kasai régióban kialakult válság kihasználásában és elmélyítésében. Továbbra is befolyással bír a régióban, különösen azóta, hogy 2019 márciusában Kasai szenátora lett.
                              
                              
                                 2017.5.29.
                              
                           
                                 7.
                              
                              
                                 Alex KANDE MUPOMPA
                              
                              
                                 más néven: Alexandre Kande Mupomba; Kande-Mupompa.
                                 Születési ideje: 1950.9.23.
                                 Születési helye: Kananga, DRC
                                 Állampolgársága: kongói demokratikus köztársasági és belga
                                 KDK útlevelének száma: OP0024910 (érvényes 2016.3.21.-től 2021.3.20.-ig)
                                 Lakcímei: Messidorlaan 217/25, 1180 Uccle, Belgium
                                 1, avenue Bumba, Kinshasa/Ngaliema, DRC
                                 Neme: férfi
                              
                              
                                 Alex Kande Mupompát, aki 2017 októberéig Közép-Kasai kormányzója volt, felelősség terheli a biztonsági erők és a kongói nemzeti rendőrség (PNC) által 2016 augusztusa óta Közép-Kasaiban alkalmazott aránytalan erőszakért, erőszakos elnyomásért és az általuk elkövetett törvénytelen kivégzésekért, így például a Dibaya területén 2017 februárjában elkövetett gyilkosságokért.
                                 Következésképpen Alex Kande Mupompa olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Alex Kande Mupompa szintén szerepet játszott a Kasai régióban kialakult válság kihasználásában és elmélyítésében. 2019 októberéig a régió képviselője volt, és a régióban a Kasai tartományi kormány részét képező Congrès des alliés pour l’action au Congo (CAAC) vezetőjeként továbbra is befolyással bír.
                              
                              
                                 2017.5.29.
                              
                           
                                 8.
                              
                              
                                 Jean-Claude KAZEMBE MUSONDA
                              
                              
                                 Születési ideje: 1963.5.17.
                                 Születési helye: Kashobwe (DRC)
                                 Állampolgársága: kongói demokratikus köztársasági
                                 Lakcíme: 7891, avenue Lubembe, Quartier Lido, Lubumbashi, Haut-Katanga, DRC
                                 Neme: férfi
                              
                              
                                 2017 áprilisáig Felső-Katanga kormányzójaként Jean-Claude Kazembe Musondát felelősség terhelte a biztonsági erők és a PNC által Felső-Katangában alkalmazott aránytalan erőszakért és erőszakos elnyomásért, így például a 2016. december 15. és 31. közötti időszakban, amikor is a biztonsági erők – és azok részeként a kongói nemzeti rendőrség (PNC) rendőrei – által a lubumbashi tüntetésekre válaszul alkalmazott, halált okozó erőszak miatt 12 polgári személy életét vesztette, 64 polgári személy pedig megsebesült.
                                 Következésképpen Jean-Claude Kazembe Musonda olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Jean-Claude Kazembe Musonda a CONAKAT párt vezetője, amely lojális maradt a Front Commun pour le Congo (FCC) elnevezésű parlamenti koalícióhoz.
                              
                              
                                 2017.5.29.
                              
                           
                                 9.
                              
                              
                                 Éric RUHORIMBERE
                              
                              
                                 más néven: Eric Ruhorimbere Ruhanga; „Tango Two”; „Tango Deux”.
                                 Születési ideje: 1969.7.16.
                                 Születési helye: Minembwe (DRC)
                                 Állampolgársága: kongói demokratikus köztársasági
                                 Katonai személyazonosító igazolványának száma: 1-69-09-51400-64
                                 KDK útlevelének száma: OB0814241
                                 Lakcíme: Mbujimayi, Kasai Province, DRC
                                 Neme: férfi
                              
                              
                                 A 21. katonai körzet parancsnokhelyetteseként Éric Ruhorimbere 2014 szeptembere és 2018 júliusa között felelős volt a Kongói Demokratikus Köztársaság fegyveres erői (FARDC)általi, mindenekelőtt a Nsapu milícia tagjai, valamint nők és gyermekek elleni aránytalan erőszak alkalmazásáért, illetve az ellenük elkövetett törvénytelen kivégzésekért.
                                 Éric Ruhorimbere 2018 júliusa óta az Egyenlítőtől északra fekvő műveleti körzet parancsnoka. E szerepe miatt felelősség terheli az FARDC által a közelmúltban elkövetett emberi jogi jogsértésekért.
                                 Következésképpen Éric Ruhorimbere olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                              
                              
                                 2017.5.29.
                              
                           
                                 10.
                              
                              
                                 Emmanuel RAMAZANI SHADARI
                              
                              
                                 más néven: Emmanuel Ramazani Shadari Mulanda; Shadary.
                                 Születési ideje: 1960.11.29.
                                 Születési helye: Kasongo, DRC
                                 Állampolgársága: kongói demokratikus köztársasági
                                 Lakcíme 28, avenue Ntela, Mont Ngafula, Kinshasa, DRC
                                 Neme: férfi
                              
                              
                                 Miniszterelnök-helyettesként, valamint biztonsági és belügyminiszterként Emmanuel Ramanzani Shadari 2018 februárjáig hivatalosan felelt a rendőrség és a biztonsági szolgálatok irányításáért, valamint a tartományi kormányzók munkájának koordinálásáért. E minőségében felelősség terhelte aktivisták és az ellenzék tagjainak letartóztatásáért, valamint aránytalan erőszak alkalmazásáért, így például a közép-kongói Bundu Dia Kongo (BDK) mozgalom tagjaival szembeni erőszakos fellépésért, a kinshasai elnyomásért, amelyre 2017 januárjában és februárjában került sor, valamint a Kasai tartományokban alkalmazott aránytalan erőszakért és erőszakos elnyomásért.
                                 Következésképpen e minőségében Emmanuel Ramazani Shadari olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 Emmanuel Ramazani Shadari 2018 februárja óta a Parti du peuple pour la reconstruction et le développement (PPRD), azaz a Joseph Kabila korábbi elnök vezette koalíciót alkotó fő párt állandó titkára.
                              
                              
                                 2017.5.29.
                              
                           
                                 11.
                              
                              
                                 Kalev MUTONDO
                              
                              
                                 más néven: Kalev Katanga Mutondo;Kalev Motono;Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund.
                                 Születési ideje: 1957.3.3.
                                 Állampolgársága: kongói demokratikus köztársasági
                                 KDK útlevelének száma: DB0004470 (érvényes 2012.6.8.-tól 2017.6.7.-ig)
                                 Lakcíme: 24, avenue Ma Campagne, Kinshasa, DRC
                                 Neme: férfi
                              
                              
                                 A Nemzeti Hírszerző Szolgálat (National Intelligence Service, ANR) 2019 februárjáig hivatalban lévő vezetőjeként Kalev Mutondo részt vett az ellenzék tagjainak, civil társadalmi aktivistáknak és más személyeknek az önkényes letartóztatásában és fogva tartásában, valamint a velük szembeni rossz bánásmód alkalmazásában, illetve felelősség terheli őt ezekért a cselekményekért.
                                 Következésképpen Kalev Mutondo olyan cselekmények tervezésében, irányításában, illetve elkövetésében vett részt a KDK-ban, amelyek az emberi jogok súlyos megsértésének minősülnek.
                                 2019 májusában nyilatkozatot írt alá, amelyben korábbi és jövőbeli lojalitásáról biztosította Joseph Kabilát, akivel máig szoros kapcsolatot ápol.
                                 A KDK miniszterelnökének »politikai tanácsadójaként« Kalev Mutondo továbbra is jelentős politikai befolyással bír.
                              
                              
                                 2017.5.29.
                              
                           B.   Szervezetek
                  
               ”